30 снежня Прэзідэнт Беларусі Аляксандр Лукашэнка наведаў радзільны дом 5-й гарадской клінічнай бальніцы горада Мінска. Кіраўніка дзяржавы праінфармавалі аб дэмаграфічнай сітуацыі ў Беларусі, аб стане сістэмы аховы здароўя Мінска, а таксама аб выкананні даручэнняў Прэзідэнта па будаўніцтве радзільнага дома 5-й гарадской клінічнай бальніцы. Аляксандр Лукашэнка азнаёміўся з аснашчэннем і арганізацыяй медыцынскай дапамогі жанчынам і нованароджаным у радзільным доме.